Tamil Nadu boiler plant blast ତାମିଲ ନାଡୁରେ ଥର୍ମାଲ ପ୍ଲାଣ୍ଟରେ ବଏଲର୍ ବିସ୍ଫୋରଣ ହେଲା; ୬ ଜଣ ଶ୍ରମିକଙ୍କ ମୃତ୍ୟୁ, ୧୬ ଜଣ ଆହତ- News18 Odia\nତାମିଲ ନାଡୁରେ ଥର୍ମାଲ ପ୍ଲାଣ୍ଟରେ ବଏଲର୍ ବିସ୍ଫୋରଣ ହେଲା; ୬ ଜଣ ଶ୍ରମିକଙ୍କ ମୃତ୍ୟୁ, ୧୬ ଜଣ ଆହତ\nTamil Nadu boiler plant blast | ତାମିଲ ନାଡୁରେ ଏକ ଥର୍ମାଲ ପ୍ଲାଣ୍ଟରେ ବଏଲର୍ ବିସ୍ଫୋରଣ ଯୋଗୁଁ ଛଅ ଜଣ ଚୁକ୍ତିଭିତ୍ତିକ କର୍ମଚାରୀଙ୍କ ମୃତ୍ୟୁ ଘଟିଛି ଓ ୧୬ ଜଣ ଆହତ ହୋଇଛନ୍ତି ।\nNews18 Odia | News18 Odia | July 1, 2020, 4:35 PM IST\nତାମିଲ ନାଡୁରେ (Tamil Nadu blast) ଏକ ଥର୍ମାଲ ପ୍ଲାଣ୍ଟରେ ବଏଲର୍ ବିସ୍ଫୋରଣ (boiler plant blast) ଯୋଗୁଁ ଛଅ ଜଣ ଚୁକ୍ତିଭିତ୍ତିକ କର୍ମଚାରୀଙ୍କ ମୃତ୍ୟୁ ଘଟିଛି ଓ ୧୬ ଜଣ ଆହତ ହୋଇଛନ୍ତି ।\nଏହି ବିସ୍ଫୋରଣ ଏନ୍.ଏଲ୍.ସି. ଇଣ୍ଡିଆ ଲିମିଟେଡ଼ର (NLC India Ltd) କୁଡାଲୋର ଜିଲ୍ଲାରେ (Cuddalore district) ଥିବା ପ୍ଲାଣ୍ଟରେ ଘଟିଛି । ଗତ ଦୁଇ ମାସ ମଧ୍ୟରେ ଏହି ସରକାରୀ କମ୍ପାନୀର ପ୍ଲାଣ୍ଟରେ ଏହା ଏହି ପ୍ରକାରର ଦ୍ୱିତୀୟ ଦୁର୍ଘଟଣା ।\nକେନ୍ଦ୍ର ସରକାରଙ୍କ ଦ୍ୱାରା ପରିଚାଳିତ ଏହି ଥର୍ମାଲ୍ ପାୱାର୍ ଷ୍ଟେସନ୍-୨ର (୨୧୦ ମେଗାୱାଟ x ୭) ପଞ୍ଚମ ୟୁନିଟରେ ଆଜି ସକାଳେ ଶ୍ରମିକମାନେ ସକାଳେ କାର୍ଯ୍ୟ ଆରମ୍ଭ କରିବାକୁ ଯାଉଥିବା ବେଳେ ଏହି ଦୁର୍ଘଟଣା ଘଟିଥିଲା ।\nପ୍ଲାଣ୍ଟର ଜଣେ ଅଧିକାରୀ ଖବର ଏଜେନ୍ସି ପିଟିଆଇକୁ କହିଛନ୍ତି ଯେ ଏହି ବିସ୍ଫୋରଣରେ ଛଅ ଜଣ ଶ୍ରମିକଙ୍କ ମୃତ୍ୟୁ ହୋଇଛି ଓ ୧୬ ଜଣ ଆହତ ହୋଇଛନ୍ତି । ଆହତ ଲୋକମାନଙ୍କୁ ଚେନ୍ନାଇର ଏକ ଡାକ୍ତରଖାନାରେ ଭର୍ତ୍ତି କରାଯାଇଛି ।\nମୃତ୍ୟୁ ବରଣ କରିଥିବା ଶ୍ରମିକମାନଙ୍କ ବୟସ ୨୫ରୁ ୪୨ ବର୍ଷ ମଧ୍ୟରେ ଥିଲା । ପ୍ରାରମ୍ଭିକ ଆକଳନ ଅନୁଯାୟୀ ଆହତ କର୍ମଚାରୀମାନଙ୍କ ଦେହର ଅତି କମରେ ୪୦% ପୋଡ଼ି ଯାଇଛି ବୋଲି ଜଣେ ଅଧିକାରୀ କହିଛନ୍ତି ।\nକେନ୍ଦ୍ର ଗୃହ ମନ୍ତ୍ରୀ ଅମିତ ଶାହା (home minister Amit Shah) ଏହି ଦୁର୍ଘଟଣାରେ ସମବେଦନା ଜଣାଇ କହିଛନ୍ତି ଯେ ସେ ତାମିଲ ନାଡୁର ମୁଖ୍ୟମନ୍ତ୍ରୀ କେ ପଲାନିସ୍ୱାମୀଙ୍କ ସହ କଥା ହୋଇଛନ୍ତି ଓ କେନ୍ଦ୍ର ସରକାର ସମସ୍ତ ସାହାଯ୍ୟ ନିଶ୍ଚିତ ଯୋଗାଇଦେବେ ।\nରିଲିଫ୍ କାର୍ଯ୍ୟରେ ସହାୟତା କରିବାକୁ ସି.ଆଇ.ଏସ୍.ଏଫ୍. ପୂର୍ବରୁ ଘଟଣା ସ୍ଥଳରେ ଅଛି ।\nମେ ମାସରେ ନେଭେଲି ଲିଗନାଇଟ୍ କର୍ପୋରେସନ୍ ଲିମିଟେଡ୍ ଭାବରେ ଜଣା ଏନ୍.ଏଲ୍.ସି. ଇଣ୍ଡିଆ ଲିମିଟେଡ଼ର ଆଉ ଏକ ପ୍ଲାଣ୍ଟରେ ବଏଲର୍ ବିସ୍ଫୋରଣ ଘଟି ଅତି କମରେ ଛଅ ଜଣ କର୍ମଚାରୀଙ୍କ ମୃତ୍ୟୁ ଘଟିଥିଲା ।\nDussehra 2020: ଦଶହରା ଉପଲକ୍ଷେ ରାଷ୍ଟ୍ରପତି କୋବିନ୍ଦ ଓ PM ମୋଦୀ ଦେଲେ ଦେଶବାସୀଙ୍କୁ ଶୁଭେଚ୍ଛା\nLIC ର ମହାନ ପ୍ଲାନ; ଗୋଟିଏ କିସ୍ତି ଦେଇ ପ୍ରତି ମାସରେ ପାଆନ୍ତୁ ୧୯ ହଜାର ଟଙ୍କା, ଆଜୀବନ କରନ୍ତୁ ରୋଜଗାର!
